31994R2813
L 298/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2813/94 НА КОМИСИЯТА
от 18 ноември 1994 година
за изменение на Регламент (ЕИО) № 2837/93 относно определянето на подробни правила за прилагането на Регламент (ЕИО) № 2019/93 на Съвета по отношение на поддържането на маслинови горички в традиционните площи за отглеждане на маслини
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2019/93 на Съвета от 19 юли 1993 г. относно въвеждането на специални мерки в полза на малките острови в Егейско море по отношение на някои селскостопански продукти (1), изменен с Регламент (ЕО) № 822/94 на Комисията (2) и по-специално член 11, параграф 2 от него,
като има предвид, че Регламент (ЕИО) № 2837/93 на Комисията (3), изменен с Регламент (ЕО) № 3499/93 (4), предвижда минимална гъстота на маслиновите дървета на площите, които отговарят на условията за помощ;
като има предвид, че опитът от прилагането на схемата за помощ показа, че тази разпоредба не е постигнала целта за изключване от помощ на площи, които не могат да се считат за истински маслинови горички поради ниската гъстота на дърветата; като има предвид, следователно, че следва да се предвиди по-висока минимална гъстота на дърветата, както и начинът, по който тя да се изчислява;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини;
ПРИЕ НАСТОЯЩИЯ РЕГЛАМЕНТ:
Член 1
Член 1, буква а) от Регламент (ЕИО) № 2837/93 се заменя със следното:
„а)
с минимална гъстота от осемдесет дървета на хектар. Гъстотата се изчислява по отношение на всеки парцел от стопанството с маслинови дървета.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 януари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 ноември 1994 година.